Benediktas Česlovas Vizbaras

Benediktas Česlovas Vizbaras (1943 m. liepos 19 d. Gailiūnuose, Kauno rajonas – 2013 m. balandžio 2 d. Elektrėnuose) – Lietuvos profesinių sąjungų veikėjas, prozininkas, žurnalistas.

 Biografija 
Dar mokyklos suole susidomėjo žurnalistika ir grožine literatūra. Pradėjo rašyti tarnaudamas Sovietų Sąjungos Baltijos laivyne, buvo laikraščio „Baltijos sargyba“ karinis korespondentas. Įsikūręs Kaune savo rašinius pradėjo spausdinti „Kauno tiesoje“, buvo Radijo gamyklos laikraščio „Banga“ redakcijos narys.

Apsigyvenęs Elektrėnuose ir pradėjęs dirbti Lietuvos elektrinėje, savo kūrybą skelbė Trakų rajono laikraštyje „Galvė“. Ne kartą yra tapęs literatūrinių konkursų prizininku ir nugalėtoju. Kaip Lietuvos darbininkų sąjungos aktyvistas, savo kūrybą spausdino „Lietuvos darbininke“. Keletas miniatiūrų išspausdinta Trakų literatų kūrybos almanache „Paparčio žydėjimas“ (2001), Elektrėnų savivaldybės literatų kūrybos almanachuose „Laiko ženklai“ (2003), „Brydės“ (2007), „Minčių sodai“ (2009), Elektrėnų savivaldybės laikraštyje „Elektrėnų žinios“ ir kt.http://test.elektrenaimvb.webinfo.lt/lt/krastotyra/zymus-zmones/50-zymus-zmones/v/857-vizbaras-ceslovas-benediktas-19432013 http://www.vrk.lt/statiniai/puslapiai/rinkimai/2002/savivaldybes/kandidatai/1361/kandidatai_anketa_jsp_ri_id_15_asm_kod_191573.htm

2011 m. sausio 20 d. LDK Valdovų rūmuose apdovanotas Didžiojo kunigaikščio Gedimino vardo trečio laipsnio nominacija ir atminimo medaliu už pasiekimus visuomeninio kapitalo (pilietiškumo) srityje.http://lprofsajungos.lt/?lang=lt&mID=1&id=3743 

 Šaltiniai 

Kategorija:Lietuvos profsąjungiečiai
Kategorija:Lietuvos žurnalistai
Kategorija:Lietuvos rašytojai